Kedves Barátom!

Lekötelezett levele és jókívánságai, melyeket viszont kívánok! Megtiszteltetés volt számomra, hogy betekintést nyerhettem tragédiájába, mellyel sajnálatomra nem diadalmaskodott a pályázaton. A színpadi posztulátumnak és a drámaeszmény beidegződéseknek nem eleget téve, amellett az anomális felépítés és a nyers megfogalmazás végett, nem tudott a bizottság önnek kedvező döntést hozni.

Az előbb felsoroltaktól eltekintve, véleményem szerint hatalmas bátorság és eltökéltség szükséges ahhoz, hogy legelső színpadiművét beküldje egy ilyen volumenű pályázatra, a továbbiakban is maradjon hasonlóan igyekvő. Ezenfelül hadd méltassam a mélyenszántó mű mondanivalóját. Elámított ahogy a morózitás, kiábrándultság végigvonul a drámán. Mihelyt az ember gátat emelt a világ, a hagyományok, továbbá a gyökerek közé, a korreláció hiánya kavalkádot, morális mérgezést, szennyezettséget indukált. Majd a megbillent balansz helyreállítása került sorra. Összességében egy elég megkapó mondanivalójú mű tárult szemem elé.

Mindenáron arra ösztökélem, hogy ne keseredjen el és folytassa a színpadiművek rovását, hisz kétségkívül van tehetsége az efféléhez.Tengernyi szerencsét és kitartást! Isten áldja meg!

Budapest, 1924. október hó 7-e

Tiszteletteljesen, igaz barátod,

Molnár Jenő

Mélyen tisztelt, kedves Barátom!

Megkaptam levelét, s szeretnék érte köszönetet mondani. Őszintén remélem, hogy testvére mihamarabb meggyógyul és családja jó egészségnek örvend a továbbiakban!

Irodalmi karrierem újabb mérföldkőhöz érkezett, s erről engedelmével papírra vetnék néhány gondolatot. Immáron kettő napja, hogy befejeztem legújabb, egyben legelső színművemet. Régóta foglalkoztatott már egy ilyesfajta alkotás gondolata; hosszas gondolkodás, ihletgyűjtés és temérdek munka után végre elkészült! Ezennel pedig komor és darabos vázlatát bátorkodom hazaküldeni és beadni a Kolozsvári Nemzeti Színház pályázatára; úgy gondolom ott a helye. Bizakodó vagyok azzal kapcsolatban, hogy egyszer majd Ön is elolvassa a darabot, így a történetét nem írom le.

Biztosra állítom, hogy a pályázatra rengeteg remek alkotás fog érkezni, de szívem egészével szeretném remélni, hogy azŐsvigasztalás sikereket érhet el. Színművek írásában eddig nincs sok tapasztalatom, lévén ez volt az első, de temérdek boldogsággal (s némi félsszel, bizonytalansággal) tölt el az elismerés gondolata. Tisztelettel kérem önt, kedves barátom, amint tudomására jut a pályázat eredménye, rögvest értesítsen!

Maradok tisztelettel,

Tamási Áron

New York, 1924. július harmincadika